Teosofisk Forening København

NY TIDS VISDOM – GUDDOMMELIG INDSIGT studiegruppe
2025-04-03 18:30 - 21:00, 2025-03-20 18:30 - 21:00, 2025-03-06 18:30 - 21:00 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi starter forårssæsonen 2025 hos TFK torsdag den 9 januar kl. 18:30 – 21. og mødes i lige uger følgende torsdage
23. jan., 6.&20.feb., 6.&20.marts, 3.april, 1.&15.maj, og endelig 12.juni.

Alle er Velkomne og alle kan være med.
Gruppen er færdige med de første tre små bind af Grevens bøger, – og starter nu 4. bind ”Hierakiet”.
Gennem bogen får vi lov til at opleve hvor kompliceret og samtidig enkelt at universet er opbygget og hvordan vi kan samarbejde med dem.
Bøgerne er kanaliseret af Inge Olsen fra en gruppe af højtudviklede mennesker fra 7.stråle-ashramen.
Vi starter og læser side 7-21 i bind 4, som handler om Jordens Indre Styre Shamballa og universernes sammenhæng. Vi tager 10-15 sider ad gangen, læser, undersøger, mediterer og taler om teksten og glæder os over energierne.
Alle kan følge med og alle er meget velkomne, også hvis du starter her med bind 4 uden at kende de første 3 bind.
Vi kører det online, men hvis du gerne vil mødes fysisk gør vi bare det.

Pris pr. gang: 25/40 kr. for medlemmer/gæster.
Yderligere Information hos Andreas Stampe-Villadsen, 2711 2841 eller mail andreas.villadsen@gmail.com.

Esoterisk meditation - studiegruppe
2025-04-03 18:30 - 21:00, 2025-03-20 18:00 - 21:00, 2025-03-06 18:30 - 21:00
Vi starter forårssæsonen hos TFK torsdag den 9. januar kl. 18:30 – 21.
Vi mødes i lige uger følgende torsdage: 23.1., 6. + 20.2., 6. + 20.3, 3. + 17.4., 1. + 15. + 29.5., 12. + 26.6 2025

Forløs dit fulde spirituelle potentiale er overskriften for det arbejde denne gruppe har sat sig for at være med til at realisere.

I en hektisk og informations fyldt hverdag, der ofte kræver menneskets fulde opmærksomhed, kan det være svært at finde tid og ro til at fordybe sig i – og ikke mindst pleje den indre udvikling, som kan være med til at etablere en indre rolig balance, der er et vigtigt redskab til at håndtere den travle hverdag.

Gennem en vifte af forskellige meditations typer: Mindfulness, Raja yoga, og ikke mindst den nye tids meditationsform Agni Yoga, søger vi at finde ind til et indre mentalt og følelsesmæssigt spændings- og balancepunkt, der kan være med til at forløse det spirituelle potentiale, der ligger gemt som et blomsterfrø i alle mennesker, og få det til at blomstre og folde sig ud i et rigt kreativt liv, der inspirer omgivelserne på ny og overraskende vis.

Alice Ann Bailey har udgivet en række bøger om esoterisk filosofi, der kommer med praktiske forslag og inspiration til hvordan sådan en opgave kan gribes an.

Nogle af de bøger der kan hentes dyb inspiration og viden i er:

Breve om okkult meditation

Hvid magi

Strålerne og indvielserne

Blændværk et verdensproblem

Bøgerne kan erhverves i Teosofisk Forenings boghandel / medlemmer af Teosofisk Forening kan låne bøgerne i vores bibliotek.

Information og tilmelding, kontakt enten Hanne eller Carsten:

Hanne Thorhauge Tlf: 21 35 84 66 e-mail: hannethorhauge@mail.dk

Carsten Hald Tlf: 51 17 05 97 e-mail: chald.live@gmail.com

Pris pr. gang: 25/40 kr. for medlemmer/gæster

Antakharana videnskaben er videnskaben om den tredobbelte tråd, som har eksisteret fra tidernes morgen og forbinder det individuelle menneske med dets monadiske kilde. Erkendelsen af denne tråd og dens bevidste anvendelse, som Vejen og metoden til stadig ekspanderende kontakter kommer relativt sent i udviklingsprocessen. Djwhal Khul

Kabbalah - Livets træ - Studiegruppe
2025-04-03 14:00 - 16:00, 2025-03-20 14:00 - 16:00, 2025-03-06 14:00 - 16:00
Foråret 2025 sæsonstart: Torsdag den 9. januar kl. 14:00 – 16:00 Herefter torsdag i lige uger til og med den 26. juni 2025.

Tag med på en rejse i dit eget indre univers med mulighed for at opleve Kabbalah’ens mangfoldigheder. Vær med til at opleve Livets Træ, som er et billede af dig selv, dit eget indre spirituelle univers. Livets Træ rummer så mange erkendelser, at det har givet anledning til intens forskning af spirituel søgende mennesker gennem tiderne. Livets træ indeholder både planeter, tarotkort, farver, symboler, hebraiske bogstaver, ærkeengle, numerologi og kroppen.

Vi starter dagen med at meditere i træet. Vi deler oplevelserne fra meditationen – og ser så sammen på den enkelte Sti`s aspekter fra mange sider i livets træ. I dette forår går vi i dybden med en sti pr. gang tillige med det tilhørende hebraiske bogstav m.m.

Vi tager udgangspunkt i alle bøger, der omhandler Kabbalah, – sammen med tarotkortene A.E. Waites Rider Tarot og Crowley Tarot ABC. Alt materiale vedr. Kabbalah kan inddrages i studiet sammen med søgning på nettet.

Alle er velkomne!

Information og tilmelding: Jette Hottenroth Jensen Tlf.: 29726694 e-mail: jette@hottenroth.com Pris pr. gang: 25/40 kr. for medlemmer/gæster.

Hearts and Hands Healing
2025-04-02 17:30 - 19:00, 2025-03-26 17:30 - 19:00, 2025-03-19 17:30 - 19:00, 2025-03-12 17:30 - 19:00
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

VEDISK ASTROLOGI - foredrag v/ Nicolay Marcus Zederlinn
2025-04-01 19:00 - 21:30
Vedisk astrologi, også kaldet Jyotish, er en ældgammel videnskab, der er erkendt af indiske vismænd og indgår som en vigtig del af den vediske viden sammen med ayurveda, yoga og meditation. Den er kendt for sine tidløse og præcise tolkningsmetoder, der stort set har været uændrede gennem tusindvis af år.
Til sidst i foredraget vil der være mulighed for en kort tolkning af enkelte af deltagernes horoskoper på tavlen, så medbring evt. dit præcise fødselstidspunkt og fødested.
Pris: 90/120 kr. for medlemmer/gæster.
Betaling: Beløbet betales ved indgangen.
Der er muligt at deltage online.Betal ved at klikke på Find billetter:

Nicolay Marcus Zederlinn er en erfaren astrolog, forfatter og underviser, der har arbejdet med vedisk astrologi i over 30 år. Han har studeret livsvisdom hos nogle af Indiens mest anerkendte guruer. Blandt andet boede han i tre år sammen med Maharishi Mahesh Yogi og har tillige haft lange ophold i Amma’s ashram i Kerala.
www.flowfood.dk
#astrologi
ID: 250401NMCffnTFK

Lucille studiegruppe
2025-04-01 14:30 - 17:00, 2025-03-18 14:30 - 17:00
Foråret 2025 sæsonstart: Tirsdag den 7. januar kl. 14:30 – 17:00
Herefter hver anden tirsdag i lige uger.
Sidste dato er tirsdag d. 24. juni.

I foråret 2025 læser vi sammen “Skabende tænkning” af Lucille Cederkrans.
Information og tilmelding:
Katja Mørkeberg
Tlf: 28791536
e-mail: katjaliv@gmail.com
Pris pr. gang: 25/40 kr. for medlemmer/gæster

“Den menneskelige familie står i dag på tærsklen til en ny erfaring, nemlig sjælsbevidsthed.
Sjælens Natur er skrevet for at hjælpe mennesket i dets søgen efter sin sjæl.
Tankeformen kan kontaktes som en abstraktion gennem meditation, og må derefter omsættes til konkret form af den mediterende.”

”Forstå den spirituelle verden” TEOSOFI – DEN TIDLØSE VISDOM #3, kursusforløb ved Lene Pape
2025-03-29 10:00 - 2025-03-30 16:30
Kursusrække med 4 weekender ved Lene Pape
1. weekend: Lørdag den 18. Januar og søndag den 19. Januar 2025 kl. 10.00 – 16.30
2. weekend: Lørdag den 15. Februar og søndag den 16. Februar 2025 kl. 10.00 – 16.30
3. weekend: Lørdag den 29. Marts og søndag den 30. Marts 2025 kl. 10.00 – 16.30
4. weekend: Lørdag den 26. April og søndag den 27. April 2025 kl. 10.00 – 16.30

Pris: Kr. 750/ 950 pr. weekend for medlemmer/gæster.
I prisen indgår kaffe, the og lette traktementer. Frokosten sørger man selv for.
Tilmelding og Betaling til tredie weekend – klik på Find billetter:

Link til GUIDE – Bestil billet på Billetto

Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Dette er den tredie weekend, hvor vi håber, at disse weekender kan bringe os i en dybere kontakt med den tidløse visdom. Ved at dykke ned i disse 18 temaer i teosofien, vil vi bygge et grundlag, som du kan gøre brug af og tage med ind i andre åndsvidenskabelige temaer.
Under kurset benytter vi mystikken fra kristendommen, jødedommen, buddhismen og hinduismen som informationskilder. Vi høster viden fra Østens, Ægyptens og Vestens kulturhistorie og filosofier og tager udgangspunkt i åndsvidenskaben, som den er formuleret af de teosofiske pionerer og nutidige lærer. Vi kommer til at bruge litteratur af Martinus, Rudolf Steiner, Alice A. Bailey, Lucille Cedercrans, Asger Lorentsen, J.J. Hurtak med flere.
Kurset er bygget på natur- og religionsvidenskab samt symbollære.
Vær med til at skabe en god oplevelse, at få åndelig dybde, mening og skønhed ind i din bevidsthed, og at se din verden fra en ny vinkel.
Der vil være meditationer indlagt i forløbet.
Der kræves ingen forudsætninger for at deltage i kurset.

PROGRAM

Lørdag d. 29. marts – 10:00 – 16:30
Søndag d. 30. marts – 10:00 – 16:30

Den kristne religions opgave: Dåben, konfirmationen og vielsen. Religionens indre betydning, vi kommer til at bruge nogle af deres symboler til at forklare dem i relation til Teosofien.
Healing: Hvordan kan healing hjælpe os? Her kommer vi til at bruge noget fra den teosofiske astrologi og de indre healingstempler.
Hvor kommer vore drømme fra? Hvordan kan vi lære at fortolke vores natlige oplevelser? Her kommer vi tilbage til forståelsen af vores virke i vores øvrige legemer.
Kosmologi: Skabelsen af solsystemet.
Jordklodens forskellige inkarnationer og videre udvikling. Modstandskræfter: Er det onde en realitet eller en myte? Og hvis det findes, hvor kommer det fra?
Den indre verdens styrelse: Shamballa, Hierarkiet og Mestrene. Vi ser på den teosofiske kabbalah og livets træ.
Lysbilledforedrag: Engle og deres hierarki – hvad ved vi om dem?

Hele programmet kan hentes her.

Om Lene Pape:
Foredragsholderen har gennem mange år arbejdet og interesseret sig for den indre side af livet. Studeret mange forskellige traditioner, der beskriver den sjælelige og åndelige side af Verden. Oplevet mange spændende energifyldte åndelige steder i Europa på lys/energi rejser. Er fortrolig med ritual arbejde gennem mange år i forskellige grupper og loger samt en barndom med glæde for kirke ritualer. Underviser og foredragsholder, blandt andet i Esoterisk astrologi, Herkules myte forståelse, englehierakier, menneskets indvielses rejse, menneskets kultur historie, den skjulte visdom, m.v. samtgrundforståelse af Teosofi.

#teosofi
ID: 250329LPPkfyTFK

Workshop i kvantehealing og frekvensterapi i portaler ved Line Rune Balling
2025-03-25 18:00 - 21:30
Dyk ind i kvantehealingens verden og oplev frekvensernes transformative kraft i energiske portaler. Denne workshop kombinerer højfrekvente lys- og lydterapier med avancerede teknikker til healing og energibalancering. Skab dyb forbindelse til universets kosmiske flow.
På denne workshop åbner vi portaler for højfrekvent energi og arbejder med kvantehealing og frekvensterapi som en metode til dyb transformation og healing. Du lærer at anvende lys og lyd i samklang med universets energi, samtidig med at vi tuner ind på kroppens biofelt og skaber balance og harmoni.
Vi udforsker, hvordan portaler fungerer som energibroer, der forbinder os med højere frekvenser og støtter vores bevidsthed i at transcendere begrænsninger. Med praktiske øvelser og guidede sessioner får du redskaber til at arbejde med energistrømme og bringe lys ind i både din egen og andres energikrop. Dette er en rejse for dig, der ønsker at åbne dig for universets kosmiske flow og styrke dine evner som healer og kanal for frekvensenergi.
Pris: 120/160 kr. for medlemmer/gæster.
Betaling: Betal ved indgangen
eller Bestil en billet – klik på Find billetter:

Line er oprindelig læreruddannet med speciale i at støtte børn med diagnoser som autisme og ADHD. Hun er uddannet som massør, idrætsskadeterapeut og cand. mag.
Den spirituelle interesse medførte en uddannelse som certificeret englehealer ved Paul Skorpen på den Gyldne Cirkel (Theosis Institut), og hun har efterfølgende arbejdet som healer.
I 2016 startede hun Engleskolen Danmark, som blev en branchegodkendt healerskole sammen med sin daværende kompagnon. De udgav bogen “Du er en mester” og udviklede kortsættet “Galaktisk visdom” i 2019/20.
https://www.lineballing.dk

#kvantehealing
ID: 250325LBAkfyTFK

Center for Levende Teosofi
2025-03-23 11:00 - 12:30
Den Hellige Moders Tjeneste
Meditation, healing og verdenstjeneste
Center for Levende Teosofi er et spirituelt fokus med særlig vægt på verdenstjeneste og udvikling af sjælens potentiale.
Gennem dynamisk meditation bliver mennesket bedre i stand til at kontrollere personligheden, udfolde de højere talenter og opleve enhed i livet. Og det kan afdække aspekter af den indre sande natur, det Højere Selv eller bevidsthed, som det kan bruge til gavn i eget liv og andres liv.
Healing kan afbalancere de finere legemer og energier, og gennem sand healing sker der en overførsel af Helligånden og højere åndelige energier. Healing er en af de bedste måder at perfektionere sjæl og personlighed. Sand healing styrker ligesom meditation forbindelsen til sjælen og det Højere Selv.
Verdenstjeneste er et åndeligt esoterisk arbejde, som har til formål at heale Jorden og menneskeheden, og enhver tjeneste bygger på principperne fra den Ædle Ottefoldige Vej og Rette Menneskelige Forbindelser. En tjeneste er uselvisk arbejde, at vise viljen til det gode, at udfolde livets indre formål, at blive en lysbærer og at oplyse Jorden og menneskeheden. Dette arbejde er en del af den nye tidsalders ceremonielle praksis for verdenstjenere.
Derudover afholdes der meditationer, tjenester og healing via Zoom.
Fysiske tjenester afholdes hos Teosofisk Forening København på følgende datoer forår 2025:
Søndag d. 26. januar 2025 kl. 11:00: Den Guddommelige Sandheds Tjeneste
Søndag d. 23. februar 2025 kl. 11:00: Hjertehealingstjeneste
Søndag d. 23. marts 2025 kl. 11:00: Den Hellige Moders Tjeneste
Søndag d. 20. april 2025 kl. 11:00: Påskedag / Kosmisk Tjeneste
Mandag d. 9. juni 2025 kl. 11:00: Asala / Det Opstandne Livs Tjeneste

For yderligere oplysninger besøg hjemmesiden: https://www.levendeteosofi.dk/da/

Center for Levende Teosofi

REJSEN IND TIL SJÆLENS KERNE, Workshop ved Merete Gundersen
2025-03-22 10:00 - 17:00
Workshop med Merete Gundersen, hvor du kommer tæt på din sjæls kerne og møder dig selv igennem dit sjælslys, så du efterfølgende kan træde fornyet ud i livet.
Dette vil gøres i løbet af dagen gennem teori, meditationer og visualiseringer.

Pris: Kr. 1000/1200 for medlemmer/gæster.
I prisen indgår kaffe, the og lette traktementer. Frokosten sørger man selv for.
Tilmelding og Betaling til kurset – klik på Find billetter:

Når sjælen overstråler det egoistiske ego, er du på vej mod dit sande jeg. Du vil komme i besiddelse af dine ”super kræfter” fra hjertet, som vil overstråle dine tanker, dine følelser og dine visioner og handlinger.
Hele dit jeg bliver forfinet; din etik vil nå nye højder, og du agerer i verdenen med Den Spirituelle Intelligens. Din evne til at filosofere og trække viden fra højere væsner vil vokse til nye højder.
For at du kan komme tæt ind til sjælens kerne i dit liv, skal du være villig til at arbejde med dine dyder, med din evne til selvreflektion, dine spirituelle evner og dine filosofiske rammer.
Undervejs på kurset inddrages teoretiske/spirituelle oplæg for at anskueliggøre hvordan Den Spirituelle Intelligens viser vejen til din sjælskontakt.
Desuden vil vi i løbet af dagen, gennem meditationer og visualiseringer i større og mindre grupper, bevidstgøre og forvandle hvad der står i vejen for din udfoldelse af sjælens vibrerende lys.
Afslutningsvis vil den sidste meditation stile mod du kan se eller mærke den sjælsgnist, du er født ind på jorden med, som du efterfølgende kan forbinde dig med.
Således kan du blive i stand til at løfte dig selv og din bevidsthed mod det højeste gode.
På glædeligt gensyn i kærlig samklang. Merete Gundersen

Merete Gundersen har 30 års erfaring bag sig som en anerkendt psykospirituel terapeut, mentor,supervisor og underviser. Hun er landskendt for foredrag og workshops samt sine bøger, f.eks. “Det spirituelle Menneske”, og sine meditations CD’er.
Se yderligere: www.meretegundersen.dk
#sjæl

ID: 250322MGUkfyTFK

FORÅRSJÆVNSDØGNSCEREMONI ved Den Indre Sol
2025-03-21 19:00 - 21:00
Den Nye Tids Spirituelle Årstidsfester
Den Åndelige Begivenhed ved Forårsjævndøgn
Dans, sang, meditation, healing og Årstidsceremoni!
Kom og vær med til at fejre kærlighedsindstrømningen ved forårsjævndøgn gennem Hellig Dans (meditativ cirkeldans), fri dans, sang,
kanaliseringsmeditation, jordhealingsmeditation og healing.
Vi glæder os til at fejre forårsjævndøgn sammen med dig/jer!
Åben dig for Jævndøgn.
Ved Forårsjævndøgn lader Moder Guds sin Feminine kærlighedsstrøm strømme
særligt aktivt ind i Jorden, for at give kærlighed og omsorg til Jorden så Jordens mange
gaver får næring til at vokse og folde sig ud som træer, buske, blomster og planter. Dette
indre energiarbejde foregår i tæt samarbejde med deva- og engleriget og alferiget med
de mange alfer, feer og naturånder. Dette giver Jorden og alt levende på Jorden en
særlig mulighed for at gennemgå en ny og dybdegående udviklingsproces, der skaber
plads til en endnu dybere integration med Den Guddommelige Kærlighedsstrøm.
Ud over dette lader Forårets Solengel sin kærlighed strømme ind i Jorden, hvilket virker hele foråret igennem indtil Sommersolhverv.

Vær med til at fejre de forskellige årstider
Og modtag inspiration til din åndelige udvikling
Ved jævndøgn og solhverv er der specielle planetariske
kærlighedsindstrømninger, der strømmer til Jorden.
Disse indstrømninger påvirker os alle kollektivt
2 dage før, på selve dagen og 2 dage efter.

Entré: Kr. 50
Ingen tilmelding – bare kom – alle er velkomne!

Ziadria og Michael
For nærmere oplysning kontakt:
Hjertehealingshuset Den Indre Sol
Centret for Ny Tids Lysarbejde v/Ziadria og Michael
Skovvej 17 A, 4291 Ruds Vedby – Tlf: 61 33 05 08 – Mail: denindresol@gmail.com
www.facebook.com/denindresol

ID: 250321DISffn

Spirituel sensitivitet, okkult meditations store gave - foredrag v/Carsten Hald
2025-03-18 19:00 - 21:30
Meditation er det eneste kendte mentale redskab, der skaber blivende forandringer i den mediterendes bevidsthed.
Kognitiv forskning har vist at visse meditationsformer er specielt egnede til at behandle f.eks. PTSD, visse former for stress og depression. Det i sådan en grad at psykiatrifonden har etableret et mentalt motionscenter.
I dette foredrag dykker vi ned i hvilke mentale redskaber, der kan aktiveres og bruges aktivt som redskab til at skabe langsigtede spirituelle ændringer i ens liv, med vægt på øget indre kontakt til de ressourcer alle mennesker er udstyret med og bare har glemt at anvende i den moderne fortravlede hverdag.
Pris: 90/120 kr. for medlemmer/gæster. Betal ved indgangen.

Det er muligt at deltage online. Betal ved at klikke på Find billetter:

Bestil billet i god tid inden foredraget!
Linket findes på ordrebekræftelsen i mailen man modtager, når bestillingen er gennemført.
Se også Link til Guide: Bestil billet på Billetto

Om foredragsholderen:
Carsten Hald har studeret og arbejdet med meditation i mange forskellige former og sammenhænge gennem en lang årrække. Han har desuden et indgående kendskab til især Alice Bailey litteraturen, og hvad den har at sige om begreber som sensitivitet og meditation, og hvordan de i sammenhæng over tid skaber fundamentale forandringer i den mediterendes liv.

#meditation
ID: 250318CAHffnTFK

12.-13. stråle, HELLIGÅNDEN, GRALSGUDINDEN OG DEN FEMININE KÆRLIGHED, foredrag, kanalisering og meditation ved Den Indre Sol
2025-03-17 18:00 - 20:00
Inden foredraget er der Holistisk Motion ved den Indre Sol:
Qi gong og åndedræt og lyd på chakraerne kl. 17-17.45.
Betaling: 25 kr.
Se nærmere beskrivelse: link

Fader-Moder Gud, Det Åndelige Hierarki og Den Guddommelige Dimension – Helligånden og Den Feminine og Den Maskuline kærlighedsstrøm
Hvad er Helligånden og hvordan kan du blive forenet med Helligånden og udstrømmer af Helligåndens kærlighedsstrøm?
Hvem er Gralsgudinden fra Avalon?
Hvorfor er Den Feminine Kærlighedsstrøm så vigtig i denne tid?

Kom og vær med til at styrke lyset på Jorden og vær med til at lave en lysindstrømning i Teosofisk Forening.

OVERORDNET TEMA – 12 MANDAGE (se nedenfor)
Hjertets vej – Åndelig udvikling i Den Nye Tid
Centrale temaer på Den Nye Tids Åndelige Udviklingsvej
Entré: 50 kr. for medlemmer og 100 kr, for gæster
Tilmelding: Ingen tilmelding – bare kom – alle er velkomne

Den Indre Sol: Ziadria og Michael
Email: denindresol@gmail.com
tlf. 61330508

Mandag 15/4 2024 – 1. stråle, Den Guddommelige Vilje og Påskens Kærlighedsstrøm
Mandag 13/5 2024 – 2. stråle, Den Guddommelige Kærlighed og Pinsens kærlighedsstrøm
Mandag 10/6 2024 – 3. stråle, Hjertets Kommunikation, kanalisering og clairvoyance
Mandag 15/7 2024 – 4. stråle, Den Nødvendige smerte – Harmoni gennem konflikt
Mandag 26/8 2024 – 5. stråle, Kend dig selv – og bliv integreret med din Sjæl og Solengel
Mandag 23/9 2024 – 6. stråle, Den Religiøse Dimension og Ny Tids Spirituel religiøsitet
Mandag 21/10 2024 – 7. stråle, Det Spirituelle menneske og Den Nye Tids Verdensborger
Mandag 18/11 2024 – 8. stråle, Jordens lysarbejdere og deres livsopgaver
Mandag 9/12 2024 – 9.stråle, Den Spirituelle Jul og De Kosmiske Indvielser i Den Nye Tid
Mandag 20/1 2025 -10. stråle, Kosmisk Bevidsthed og Den Store Stilhed
Mandag 17/2 2025 – 11. stråle, Det Karmiske Råd og Den Karmiske Lov i Den Nye Tid
Mandag 17/3 2025 – 12.-13 stråle, Helligånden, Gralsgudinden og Den Feminine Kærlighed

ID: 250317DISffn

Den Indre Sol – Holistisk motion (før foredrag)
2025-03-17 17:00 - 17:45
Gør noget godt for dig selv!
Gør noget godt for din krop, psyke og ånd!
Qi gong, åndedræt og lyd
Tidspunkt: Kl. 17:00 – 17:45 (inden Foredrag, kanalisering og meditation)
Sted: TFK’s lokaler på Frederiksberg
Pris pr. gang: 25 kr.
Der er ingen tilmelding – bare kom og vær med!

Qi gong – En kinesisk bevægelseskunst
Kinesisk bevægelse til stille rytmisk musik
Langsom bevægelse med bevidst åndedræt, hvor krop, psyke og ånd forenes, og som herigennem bliver til en aktiv form for meditation i samklang med musikken. Qi gong er en kinesisk bevægelsesform, som består af stille bevægelse samtidig med et bevidst åndedræt, og dette skaber en aktiv form for meditation, der giver både motion, jordforbindelse og mulighed for at komme i en meditativ tilstand. Qi gong, er forløberen for Tai Chi og den bliver brugt som forebyggende behandling og behandling på kinesiske hospitaler. Så det er både sundt og åndeligt udviklende at praktisere Qi gong.
Åndedræt, mantrasang og lyd på chakraerne
Hjerteåndedræt, bijamantraer og tonesang på de 7 hovedchakraer
Når vi laver hjerteåndedræt på chakraerne, bliver chakraerne åbnet. Når vi synger Bija mantraer på chakraerne får vi en god kontakt med chakraerne gennem kroppen. Og når vi synger tonesang på chakraerne, bliver chakraerne aktiveret, renset, balanceret og healet.

Den Indre Sol: Ziadria og Michael
Email: denindresol@gmail.com
tlf. 61330508

Hvad gør Human Design så fascinerende for så mange? (Modul 1) v/Oscar Floor
2025-03-15 10:00 - 2025-03-16 16:00
Pris: 1200 kr. for medlemmer/ 1400 kr. gæster.
Tilmelding og Betaling til første weekend – klik på Find billetter:

Dette kursus i Human Design består af 2 moduler. Det giver dig en unik mulighed for at udforske og forstå din egen energi på et dybere niveau. Gennem personlig indsigt i dit energikort får du værktøjer til at leve i overensstemmelse med dit sande selv. Det giver ikke kun øget selvforståelse, men også en større forståelse af, hvordan dine energier påvirker andre omkring dig. Kurset går langt ud over personlighedstræk og hjælper dig med at opdage dit livsformål, hvilket kan have en transformativ effekt på både dit personlige og professionelle liv.
Human Design kan ændre måden, du ser dig selv og dine relationer på. Det giver dig indsigt i, hvorfor du er, som du er, hvad der driver dig, og hvad dit livsformål er. Human Design hjælper dig med at finde svar på livets store spørgsmål og giver dig et kraftfuldt værktøj til at udvikle dine naturlige egenskaber og talenter.
Allerede fra kursets start vil du lære at opsætte dit eget Human Design-kort og begynde at tolke, hvordan dine energier flyder. Den praktiske tilgang gør det nemt at anvende ny viden. Hver del af kurset bygger videre på dine personlige opdagelser, hvilket giver dig mulighed for at integrere læringen i dit eget liv trin for trin.

Kurset er let tilgængeligt for alle, uanset tidligere viden. Kursuslederen har stor erfaring med at præsentere komplekst stof på en enkel og forståelig måde. Du behøver ikke bekymre dig om at skulle lære teorier udenad, da undervisningen er struktureret således, at viden kommer naturligt gennem praktisk læring. Med brug af moderne værktøjer som AI vil du også lære, hvordan du kan analysere og dykke dybere ned i dit eget Human Design-kort.
Human Design er en unik syntese af spændende emner som astrologi, Livets Træ, chakrasystemet og dit DNA. Gennem dette system får du ikke blot et kort over din personlighed, men også en dybere forståelse af din sjæl. Det giver en unik mulighed for at forstå både dig selv og menneskerne omkring dig på en helt ny måde.
Efter kurset vil du få adgang til optagelser, ressourcer og omfattende PowerPoint-præsentationer, hvilket giver dig mulighed for at gentage og fordybe dig i indholdet, når det passer dig bedst. Dette gør kurset både fleksibelt og tilgængeligt for alle, der er nysgerrige på åndelig vækst og personlig udvikling.

Om Oscar Floor
Oscar taler forståeligt norsk/dansk
Oscar Floor er underviser i åndelige emner og foredragsholder. Han har fordybet sig i Martinus, Rudolf Steiner, teosofi, astrologi, kabbala og Human Design.
Han elsker synteser (1+1=3), og er nysgerrig på åndelig udvikling, menneskets potentiale, livsformål, bevidsthedsudvikling. Oscars rejse gennem de store landskaber af Human Design, astrologi og åndelig videnskab har antændt en passion for at vejlede andre gennem deres indre opvågninger. Med en blanding af historiefortælling, dyb viden og præsentationskunst søger han at afmystificere det esoteriske, gøre det tilgængeligt og transformativt. Lad os udforske dybderne sammen og låse op for potentialet, der ligger i hver af os.

Mere information: https://oversoul.no/human-design-kursus-dansk

Modul 2: Lørdag d. 31. maj og søndag d. 1. juni kl. 10-16

#humandesign
ID: 250315OFLkfyTFK

FULDMÅNEMEDITATION I FISKENS TEGN ved DEN INDRE SOL
2025-03-14 19:00 - 20:30
Inden meditationen er der Holistisk Motion ved den Indre Sol: Qi gong og åndedræt og lyd på chakraerne kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er fredag d. 14. marts 2025 kl. 07:55:56
Månedens spirituelle mantra: ”Jeg forlader Faderens hus, og idet jeg vender tilbage, frelser jeg”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael

Email: denindresol@gmail.com
tlf. 61330508
www.facebook.com/denindresol

ID: 250314MED

Den Indre Sol – Holistisk motion (før fuldmånemeditation)
2025-03-14 18:00 - 18:45
Gør noget godt for dig selv!
Gør noget godt for din krop, psyke og ånd!
Qi gong, åndedræt og lyd
Tidspunkt: Kl. 18:00 – 18:45 (inden Foredrag, kanalisering og meditation)
Sted: TFK’s lokaler på Frederiksberg
Pris pr. gang: 25 kr.
Der er ingen tilmelding – bare kom og vær med!

Qi gong – En kinesisk bevægelseskunst
Kinesisk bevægelse til stille rytmisk musik
Langsom bevægelse med bevidst åndedræt, hvor krop, psyke og ånd forenes, og som herigennem bliver til en aktiv form for meditation i samklang med musikken. Qi gong er en kinesisk bevægelsesform, som består af stille bevægelse samtidig med et bevidst åndedræt, og dette skaber en aktiv form for meditation, der giver både motion, jordforbindelse og mulighed for at komme i en meditativ tilstand. Qi gong, er forløberen for Tai Chi og den bliver brugt som forebyggende behandling og behandling på kinesiske hospitaler. Så det er både sundt og åndeligt udviklende at praktisere Qi gong.
Åndedræt, mantrasang og lyd på chakraerne
Hjerteåndedræt, bijamantraer og tonesang på de 7 hovedchakraer
Når vi laver hjerteåndedræt på chakraerne, bliver chakraerne åbnet. Når vi synger Bija mantraer på chakraerne får vi en god kontakt med chakraerne gennem kroppen. Og når vi synger tonesang på chakraerne, bliver chakraerne aktiveret, renset, balanceret og healet.

Den Indre Sol: Ziadria og Michael
Email: denindresol@gmail.com
tlf. 61330508

OPRINDELIG KRISTENDOM - foredrag v/ Carsten Skaarup
2025-03-11 19:00 - 21:30
Foredraget og bogen opridser et billede af Jesusskikkelsen og den tidligste kristendom og kigger på forskelle til nutidens kirkekristendom. Foredragsholderen bygger sin forståelse på både eksisterende og nyligt fundne oldkristne tekster. Carsten Skaarup er døbt, konfirmeret og stadig medlem af folkekirken. Men han vil gerne i dialog med kirken med henblik på en ændring af kirkens lære, for Jesu budskab handler om kærlighed, tolerance, fred og tilgivelse og bygger på renhed i sind og tanke. Jesus kom til jorden for at vise os vejen til den kærlighedens Gud, som man også glimtvis skimter i Det gamle Testamente. Jesus viser os den direkte vej til Gud. Den er åben for alle.
Pris: 90/120 kr. for medlemmer/gæster. Betal ved indgangen.
Det er muligt at deltage online. Betal ved at klikke på Find billetter:

Bestil billet i god tid inden foredraget!
Linket findes på ordrebekræftelsen i mailen man modtager, når bestillingen er gennemført.
Se også Link til Guide: Bestil billet på Billetto

Om foredragsholderen
Carsten Skaarup er socialpædagog med en BA i religionsvidenskab og dansk litteraturhistorie. Han har et dybt kendskab til det kanaliserede værk “Vandrer mod lyset” og er engageret i – via dette værks oplysninger – at finde resterne af det sunkne Atlantis.

#kristus
ID: 250311CASffnTFK

Intergalaktisk møde. Vejen til frihed. Vi bliver opgraderet for at tilpasse os vores nye realitet, workshop ved Marina Munk
2025-03-08 10:00 - 17:00
Marina Munk vil igen opdatere os om de nye kollektive energier i universet. De energier der påvirker os lige nu. Det sker i samarbejde med ærkeengle og opstegne mestre, som hjælper Jorden i denne tid, hvor vi nu afslutter en 24.000-årig cyklus og begynder på en ny i det 13. univers. Marina har samarbejdet med disse væsener gennem hele sit liv, og hun kanaliserer dem lige så naturligt, som hun taler om jordnære forhold i hverdagslivet.
Universet kommer direkte ind til os gennem Marina. Kodeordet er kærlighed til alt skabt. Det er kærligheden, som leder os gennem dimensionsportene til ekspanderende bevidsthed. De kanaliserede visioner formidler informationer om den nye tid på vejen til enhed og positive totale forandringer her på Jorden.
Gennem kraftfulde energitransformerende meditationer, ledet af Marinas åndelige kontakter, finder hver enkelt deltager sin egen vej og samler sine egne erfaringer under workshoppen. Vi har alle hver vores egen måde at arbejde på og vores forskellige opgaver her på Jorden, men fælles for alle er energiopkoblingen og samarbejdet med de højere væsener. Det bliver de store perspektivers dag.

Pris: Kr. 950/ 1150 for medlemmer/gæster.
I prisen indgår kaffe, the og lette traktementer. Frokosten sørger man selv for.
Tilmelding og Betaling – klik på Find billetter:

Marina Munk er clairvoyant og en internationalt kendt lysarbejder, som har til opgave at vække menneskers højere bevidsthedskanaler. Hun arbejder samtidig praktisk med udgangspunkt i hverdagslivets behov – herunder hendes årelange engagement i WRO (World Rainforest Organization) for Amazonas indianere. Marina afholder desuden intergalaktiske møder og arrangerer rejser med åndeligt indhold. Danske Marina bor vest for Uppsala.
https://wrodk.weebly.com/marina-munk.html

#energi #univers
ID: 250308MMUkfyTFK

Det 13. univers. Hvad sker der med menneskene på Jorden? Foredrag ved Marina Munk
2025-03-07 19:00 - 21:30
Marina Munk kommer igen og opdaterer os om de nye kollektive energier i universet. De energier der påvirker os lige nu. Det sker i samarbejde med ærkeengle og opstegne mestre, som hjælper Jorden i denne tid, hvor vi nu afslutter en 24.000-årig cyklus og begynder på en ny i det 13. univers.

De kanaliserede visioner indeholder informationer om den nye tid på vejen til enhed og positive totale forandringer her på Jorden. Marina Munk fortæller også om sin vej til dette åndelige arbejde, og der vil være tid til spørgsmål og svar.
Emnet uddybes på den efterfølgende endags-workshop lørdag 8. marts i TFK.

Pris: 100/140 kr. for medlemmer/gæster.
Betaling: Beløbet betales ved indgangen.
Det er muligt at deltage online. Betal ved at klikke på Find billetter:

Link til Guide: Bestil billet på Billetto

Marina Munk er clairvoyant og en internationalt kendt lysarbejder, som har til opgave at vække menneskers højere bevidsthedskanaler. Hun arbejder samtidig praktisk med udgangspunkt i hverdagslivets behov – herunder hendes årelange engagement i WRO (World Rainforest Organization) for Amazonas indianere. Marina afholder desuden intergalaktiske møder og arrangerer rejser med åndeligt indhold. Danske Marina bor vest for Uppsala.
https://wrodk.weebly.com/marina-munk.html

#energi #univers
ID: 250307MMUffnTFK
